એમ કહેવાય છે કે જન્મ આપનારા કરતાં પાલન કરનાર મોટો હોય છે. પાલન કરનારો ત્યારે વધારે મોટો થઈ જાય છે કે જ્યારે તે એ વાતની ચિંતા નથી કરતો કે તે કોનું પાલન કરી રહ્યો છે અને તમામ લોકો માટે એક જ સરખા પ્રેમ, ભાવના, લાગણી અને તત્પરતાથી દિવસ-રાત જોયા વિના સેવા કરે છે. આ વાતનું જીવતું જાગતું ઉદાહરણ એટલે સરદાર ગુરમિત સિંહ. મૂળ રૂપે પાકિસ્તાની પરિવારની ત્રીજી પેઢી સરદાર ગુરમિત સિંહ પટના ગીચ વિસ્તાર ધરાવતા વિસ્તાર ચિરૈયાટાંડમાં કપડાંની દુકાન ધરાવે છે. ગુરમિતસિંહ છેલ્લાં 25 વર્ષથી સતત વિવિધ વિસ્તારોમાં નિરાધાર છોડી દેવામાં આવેલા લોકોને જમાડે છે અને નિઃસ્વાર્થ ભાવે તેમની સેવા કરે છે.